1. भाजपमधील मेगाभरतीवर दानवे म्हणाले...

"भाजपमध्ये मेगाभरती चालू आहे. नुकतेच इतर पक्षातील चार आमदार भेटून गेले. त्यांना सांगितलं की, थोडं थांबा आणि प्रतीक्षा करा. एवढे येऊ नका की आम्हालाच काढून टाकाल," असा टोला केंद्रीय राज्यमंत्री रावसाहेब दानवे यांनी भाजपमध्ये सध्या होत असलेल्या पक्षप्रवेशांवर लावला आहे. ही बातमी लोकसत्ताने प्रकाशित केली आहे. 

ते म्हणाले, "भाजप सर्व समाजघटकांना स्थान देणारा पक्ष आहे. विधान परिषदेवर सहा सदस्य घेताना मराठा समाजातील राम रातोळीकर वगळता अन्य पाच सदस्य आम्ही बंजारा, कोळी, धनगर, ठाकूर आणि आगरी समाजातून घेतले. सरपंच, आमदार, खासदार, प्रदेशाध्यक्ष आणि दोनदा केंद्रीय राज्यमंत्रिपद पक्षाने दिलं. राजकारणात अपेक्षा कधी संपत नसते म्हणून पक्षाने मला पंतप्रधान करायचे की काय?"

लोकसत्ताच्या या बातमीनुसार, दानवेंच्या या वकत्व्यावर सभागृहात 'मुख्यमंत्री व्हा', असा आवाज आला. त्यानंतर दानवे म्हणाले, "सध्या मुख्यमंत्री आपलेच आहेत आणि यापूर्वी मराठवाड्यातील मुख्यमंत्री होऊन गेलेले आहेत."

'पुन्हा एकदा मुख्यमंत्री जालना जिल्ह्याचा हवा,' असा आवाज आल्यावर दानवे हसत-हसत "पुढच्या काळात विचार करू," असे म्हणाले.

2. शरद पवार आर्थिक संकटावर बोलले...

भांडवली गुंतवणूक वाढत नाही, तोपर्यंत मंदीतून बाहेर पडणं अशक्य असल्याचं राष्ट्रवादी काँग्रेसचे अध्यक्ष शरद पवार म्हणाले. बारामती कृषी उत्पन्न बाजार समितीने आयोजित केलेल्या शेतकरी मेळाव्यात पवार बोलत होते. 

"देशात निर्माण झालेल्या मंदीचा सर्वच क्षेत्रांना फटका बसलाय. त्यामुळे मागील काही दिवसांत अनेक क्षेत्रात लोकांना कमी करण्याचा पर्याय अवलंबला जातोय. हे प्रमाण वाढत राहिलं तर अनेकांच्या हाताला कामच राहणार नाही. पर्यायाने देशात कायदा आणि सुव्यवस्थेचा प्रश्न निर्माण झाल्याशिवाय राहणार नाही," अशी भीतीही शरद पवार यांनी व्यक्त केली.

ही बातमी टीव्ही 9 मराठीने दिली आहे.

"सामान्य माणसाची खरेदी करण्याची ताकद वाढत नाही, तोपर्यंत व्यापार वाढत नाही. पर्यायाने व्यापार आणि उद्योग वाढवल्याशिवाय मंदीतून बाहेर पडणं शक्य होणार नसल्याचं शरद पवार यांनी सांगितलं. सध्याच्या स्थितीत लोकांना कमी करण्यापेक्षा संबंधित उद्योग संस्थांनी स्वतःचा खर्च कमी करून या संकटाला सामोरं जावं," असं आवाहनही त्यांनी केलं.  

3. अजित पवार अडचणीत 

महाराष्ट्र राज्य सहकारी बँकेतील हजारो कोटी... \n\nवरील लेखासाठी मला एक चांगले शीर्षक द्या.
रावसाहेब दानवे: भाजपमधून आम्हालाच बाहेर काढाल, एवढे येऊ नका #5मोठ्याबातम्या